
Smeta li da se istovremeno dopisujem sa tri sestre da vidim koja je najbolja da se sa njom oženim?


* 
* 
* 
* 
* 
* 
* 

 
Smeta li da se istovremeno dopisujem sa tri sestre da vidim koja je najbolja da se sa njom oženim?

“Nisam oženjen. Smeta li da se istovremeno dopisujem sa tri sestre da vidim koja je najbolja da se sa njom oženim?”


Rekoh: “Ne smeta ako tebi ne smeta da se one dopisuju sa po tri brata da bi vidjele koji je najbolji da se za njih udaju.”


Često dobijam ovakvo pitanje.


Ako hoćeš sretan i mubarek ***[brak](https://pitajucene.com/search/Brak/questions/ "Pretraži pitanja o braku")***, nek’ ti onda početak bude dobar. Početak braka nije sklapanje bračnog ugovora. Ovo gore nije dobar početak.


Ovakav početak često ima nastavak u braku: Dopisujem se sa jednom sestrom jer mi se čini da je ona bolje od moje žene. ( Ali za ovo tada ne pitaju učene. )


Allah upozorava:


“O vjernici, ne idite šejtanovim stopama! Onoga ko bude išao šejtanovim stopama on će na razvrat i odvratna djela navoditi.” (Nur, 21)


Da, na razvrat, i na kvarenje odnose i sva loša djela koja iz toga proizilaze.


Ovakva neodmjerena komunikacija su šejtanske stope.


Već prije braka treba naučiti kako ih se sačuvati. Jer ako se ne naučiš prije braka, onda ćeš se teško i u braku čuvati da ne ideš ovim koracima.


I uvijek na onaj odgovor moram dodati ovakvo pojašnjenje.


“A da nije Allahove dobrote prema vama i milosti Njegove, nijedan se od vas ne bi nikad od grijeha očistio; ali Allah čisti onoga koga On hoće. Allah sve čuje i sve zna.” (Nur, 21)


Allah da vam olakša dozvoljene puteve do braka i da vas sačuva šejtanskih spletki.


 


Dr. ***[Rusmir Čoković](https://pitajucene.com/search/Rusmir+%C4%8Cokovi%C4%87/answers/ "Pretraži odgovore od dr. Rusmir Čoković")***


Preuzeto sa zvaničnog Facebook profila:


<https://m.facebook.com/story.php?story_fbid=3287596528018693&id=100003051343501>


